Javaslat az EGT-VEGYESBIZOTTSÁGI HATÁROZATRA az EGT megállapodás 3. jegyzőkönyvének, a Megállapodás 8. cikke (3) bekezdésének (b) pontjában említett termékekre vonatkozó módosításáról (A Közösség közös álláspontjának tervezete)

(előterjeszti a Bizottság)

MAGYARÁZÓ FELJEGYZÉS

Az EGT megállapodáshoz csatolt 3. jegyzőkönyvet az EGT Vegyes Bizottság 140/2001 határozata módosította. A határozat elfogadásának időpontjában az EK és Norvégia képviselői közös nyilatkozatban kijelentették, hogy: ,a 3. jegyzőkönyv I. táblázatában feltüntetett termékek vámilletékeinek a nem agrárvonatkozású elemeit meg kell szüntetni. Ennek a célnak az elérése érdekében megállapodnak, hogy a lehető legrövidebb időn belül tárgyalásokat kell kezdeményezni és a Vegyes Bizottság vonatkozó határozatának a végrehajtásáról szóló 140/2001 határozat hatályba lépésének a napjától számított egy éven belül, de legkésőbb 2004. július 1-jén a tárgyalásokat le kell zárni. A felek elismerik, hogy minden eltérés teljes mértékben kivételes, szűken meghatározott, nagyon behatárolt számú termékre korlátozott, ideiglenes érvényű és rendszeres felülvizsgálat tárgyát képezi".

Erre alapozva 2002-ben megkezdődtek a Bizottság és Norvégia képviselői között a tárgyalások, amelyek 2004. március 11-én zárultak le. A tárgyalások számos árucikk vonatkozásában a vámtarifák csökkenését vagy megszüntetését eredményezték, és viszonossági alapon javították a piac hozzáférhetőségét mind Norvégia, mind az EK számára.

Az EGT megállapodás 98. cikke értelmében a 3. jegyzőkönyv módosítása az EGT Vegyes Bizottság határozatával hajtható végre.

A Vegyes Bizottság egy határozata elfogadásával kapcsolatosan a Közösség közös álláspont formájában előterjesztett javaslatának a célja, hogy a 3. jegyzőkönyvhöz (a Közösség és Norvégia behozatali rendszerei) csatolt I. és III. mellékletek módosításai tükrözzék ezeknek a tárgyalásoknak az eredményeit.

Annak érdekében, hogy az ágazat számára különösen Norvégiában lehetővé tegyék az új feltételeknek megfelelő kiigazítások elvégzését, a módosítások 2004. július 1-jétől kezdődően alkalmazandók.

A Bizottság felkéri a Tanácsot, hogy a Közösség javasolt közös álláspontjának mellékelt tervezetét hagyja jóvá elfogadásra EGT-Vegyesbizottsági határozatként.

Javaslat az EGT-VEGYESBIZOTTSÁGI HATÁROZATRA az EGT megállapodás 3. jegyzőkönyvének, a Megállapodás 8. cikke (3) bekezdésének (b) pontjában említett termékekre vonatkozó módosításáról

AZ EGT-VEGYESBIZOTTSÁG,

Tekintettel az Európai Gazdasági Térséget létrehozó, az Európai Gazdasági Térség kiigazításáról szóló jegyzőkönyvvel módosított megállapodásra (a továbbiakban ,a Megállapodás"), és különösen annak 98. cikkére,

mivel:

(1) A megállapodáshoz csatolt, az EGT-Vegyesbizottság 140/2001 határozatával [1] módosított 3. jegyzőkönyv meghatározza bizonyos agrártermékeknek és feldolgozott agrártermékeknek a szerződő felek közötti kereskedelmével kapcsolatos intézkedéseket.

[1] HL L 22. szám, 2002.1.24., 34. o.

(2) A 140/2001 határozat elfogadásának az időpontjában az EK és Norvégia képviselői közös nyilatkozatban kijelentették, hogy a 3. jegyzőkönyv I. táblázatában feltüntetett termékekre alkalmazott vámilletékek nem agrárvonatkozású elemeit meg kell szüntetni. Az erre alapozott tárgyalások a Közösség és Norvégia képviselői között 2004. március 11-én lezárultak.

(3) A 140/2001 határozat elfogadása óta a vámtarifa nómenklatúrákban technikai jellegű módosítások végrehajtására került sor.

(4) A Megállapodáshoz csatolt 3. jegyzőkönyv 2. cikkének (2) bekezdése úgy rendelkezik, hogy a Megállapodáshoz csatolt 3. jegyzőkönyv I. táblázatának mellékleteiben meghatározott vámilletékeken az EGT-Vegyesbizottság a közös engedmények figyelembe vételével kiigazításokat hajthat végre.

(5) A tárgyalások 2004. március 11-i lezárását és a vámtarifa nómenklatúrák technikai jellegű módosításainak a végrehajtását követően a Megállapodáshoz csatolt 3. jegyzőkönyv I. táblázatának I. és III. mellékletén módosításokat kell végrehajtani,

A KÖVETKEZŐKÉPPEN HATÁROZOTT:

1. cikk

A Megállapodáshoz csatolt jegyzőkönyv a következőképpen módosul:

1. Az I. táblázat I. mellékletében a 4-6. és 8. bekezdések helyébe ennek a határozatnak az I. melléklete 4-6. és 8. bekezdései lépnek.

2. Az I. táblázat I. mellékletében az ,1904 90 90" vámtarifaszám helyébe az ,1904 90 80" vámtarifaszám lép.

3. Az I. táblázat III. mellékletében a 2., 7. és 9-19. bekezdései helyébe ennek a határozatnak a II. melléklete 2., 7. és 9-11. bekezdései lépnek.

4. Az I. táblázathoz csatolt III. melléklet 6. bekezdésében a ,gabona vagy gabonatermékek puffasztásával vagy pirításával előállított élelmiszerkészítmények (például kukoricapehely); gabona (kukorica kivételével) szemes formában, pelyhesítve, vagy egyéb feldolgozott formában (kivéve a liszt és őrlemény), előfőzött vagy máshol nem meghatározott vagy feltüntetett módon elkészített formában" szöveg helyébe a ,gabona vagy gabonatermékek puffasztásával vagy pirításával előállított élelmiszerkészítmények (például kukoricapehely); gabona (kukorica kivételével) szemes formában, pelyhesítve, vagy egyéb feldolgozott formában (kivéve a liszt, dara és őrlemény), előfőzött vagy máshol nem meghatározott vagy feltüntetett módon elkészített formában" szöveg lép.

5. Az I. táblázat III. mellékletéhez csatolt függelékben a ,1905.3002" adat helyébe a ,1905.3200" adat lép.

2. cikk

Ez a határozat ....-án/-én lép hatályba, ha az EGT-Vegyesbizottság a megállapodás 103. cikke (1) bekezdésében előírt összes értesítést megkapta [2].

[2] [Összetétellel kapcsolatos követelmények nincsenek.] [Összetétellel kapcsolatos követelmények vannak.]

Ezt a határozatot 2004. július 1-jétől kell alkalmazni.

3. cikk

Ezt a határozatot az Európai Unió Hivatalos Lapjának az EGT-re vonatkozó részében és az EGT-kiegészítésben ki kell hirdetni.

Kelt Brüsszel,

az EGT-Vegyesbizottság részéről

elnök

az EGT-Vegyesbizottság

titkársága részéről

I. MELLÉKLET

az [...] EGT-Vegyesbizottsági határozathoz

A 3. jegyzőkönyv I. mellékletében a 4-6. és 8. bekezdések helyébe az alábbi bekezdések lépnek:

,4. Az alábbi táblázatban felsorolt termékek esetében a feltüntetett vámilletékek alkalmazandók.

>TABELPOSITION>

1 [A nulla kulcs alkalmazása ideiglenesen fel van függesztve. Izland esetében az Európai Közösség és az Izlandi Köztársaság közötti bilaterális szabadkereskedelmi megállapodáshoz csatolt 2. jegyzőkönyvben előírt kedvezményes (nulla kulcsos) rendszer alkalmazandó. Norvégia esetében az Európai Közösség és a Norvég Királyság közötti bilaterális szabadkereskedelmi megállapodáshoz csatolt 2. jegyzőkönyv ki lesz igazítva, hogy tartalmazza a Közösségbe bevitt Norvégiából származó ilyen áruk vámmentes behozatali kontingensét.]

5. Az alábbi termékek vámilletékeinek az ad valorem alkotóeleme 0%:

>TABELPOSITION>

6. Az alábbi termékek vámilletékeinek az ad valorem alkotóeleme 5,8%:

2905 44 // 3824 60

8. Az ebben a mellékletben megadott vámtarifaszámok a Közösségben 2004. január 1-jétől alkalmazásra kerülő vámtarifaszámokat tükrözik. Az ebben a mellékletben feltüntetett fogalmakat a vámtarifa nómenklatúrán végrehajtásra kerülő változtatások nem érintik."

II. MELLÉKLET

az [...] EGT-Vegyesbizottsági határozathoz

A 3. jegyzőkönyv I. táblázatához csatolt III. melléklet 2., 7. és 9 -19. bekezdései helyébe a következő bekezdések lépnek:

,2. Az ebben a mellékletben megadott vámtarifaszámok a Norvégiában 2004. január 1-től alkalmazásra kerülő vámtarifaszámokat tükrözik. Az ebben a mellékletben feltüntetett fogalmakat a vámtarifa nómenklatúrán végrehajtásra kerülő változtatások nem érintik.

7. Az alábbi táblázatban felsorolt termékek esetében a feltüntetett vámilletékek alkalmazandók.

>TABELPOSITION>

9. A norvég 1901.2097 és 1901.2098 vámtarifaszámok alatt besorolt és hasi bántalmakban szenvedők számára sikérmentesként deklarált termékek (egyéb keverékek az 1905 vámtarifaszám alatt feltüntetett pékáruk elkészítéséhez) vámilletéke 0,37 NOK/kg lesz.

10. A norvég ex 2008.9903 vámtarifaszám alatt besorolt termékek (kukorica, a csemegekukorica (Zea mays var. saccharata) kivételével, nem takarmánycélú felhasználásra) vámilletékének a kiszámítása a táblázat rendszere szerint történik. A maximális alkalmazható vámilleték összege azonban nem haladhatja meg a 12 NOK/kg összeget.

11. A norvég 2106.9060 vámtarifaszám alatt besorolt termékek (emulgeált zsírok és 15 tömegszázaléknál több ehető tejzsírt tartalmazó hasonló termékek) vámilletékének a kiszámítása a táblázat rendszere szerint történik. A maximális alkalmazható vámilleték összege azonban nem haladhatja meg a 7 NOK/kg összeget."

>TABELPOSITION>